Suchinthana/ta-wikipedia huggingface dataset:
கே. டி. அச்சயா

கே. டி. அச்சயா (K. T. Achaya, 6 அக்டோபர் 1923 - 5 செப்டம்பர் 2002) ஒரு சிறந்த எண்ணெய் வேதியியலாளர், உணவு அறிவியலாளர், ஊட்டச்சத்து நிபுணர் மற்றும் உணவு வரலாற்றாசிரியர் ஆவார். இவர் இந்திய உணவு ஒரு வரலாற்றுக் கையேடு ( Indian Food: A Historical Companion), பிரித்தானிய இந்தியாவின் உணவுத் தொழில்கள் (The Food Industries of British India), இந்திய உணவின் வரலாற்று அகராதி (A Historical Dictionary of Indian Food) ஆகிய நூல்களின் ஆசிரியர் ஆவார் .

ஆரம்பகால வாழ்க்கை மற்றும் கல்வி 
கே. டி. அச்சயா 1923 அக்டோபர் 6 ஆம் நாள் சென்னை மாகாணத்தின் (இப்போது கர்நாடகத்தின் ஒரு பகுதி) கொல்லேகலில் பிறந்தார். 1943 இல் மெட்ராஸ் பல்கலைக்கழகத்தில் பட்டம் பெற்ற பிறகு, அடுத்த மூன்று ஆண்டுகளுக்கு இந்திய அறிவியல் கழகத்தில் பணியாற்றினார். ஐக்கிய இராச்சியத்தில் உள்ள லிவர்பூல் பல்கலைக்கழகத்தில்  முனைவர் பட்ட ஆய்வு செய்தார். (ஆ்வுத் தலைப்பு: பசு, நெய், எருமை நெய்யின் வேதியல் பண்புகள்)

தொழில் 
ஐதராபாத்தில் உள்ள மண்டல ஆராய்ச்சி ஆய்வகத்தில் பருத்தி விதை பதப்படுத்துதல் மற்றும் ஆமணக்கு எண்ணெய் வழிப் பொருள்கள் குறித்து 1950 முதல் 22 ஆண்டுகள் ஆராய்ச்சி செய்தார். இந்த நேரத்தில், இவர் 150 வெளியீடுகளை வெளியிட்டும் 11 காப்புரிமைகளையும் பெற்றார். 1971 ஆம் ஆண்டில், மும்பையில் உள்ள புரத உணவுகள் மற்றும் ஊட்டச்சத்து மேம்பாட்டுக் கழகத்தின் நிர்வாக இயக்குநரானார். 1977 ஆம் ஆண்டில், அச்சயா மைசூரின் மத்திய உணவு தொழில்நுட்ப ஆராய்ச்சி நிறுவனத்திற்கு (சி.எஃப்.டி.ஆர்.ஐ) சென்றார். அங்கு ஐக்கிய நாடுகள் சபையின் பல்கலைக்கழக (யு.என்.யூ) திட்டத்தின் ஆலோசகராக வளரும் நாடுகளைச் சேர்ந்த கூட்டாளர்களுக்கு உணவு அறிவியல் மற்றும் தொழில்நுட்பத்தில் மேம்பட்ட பயிற்சிக்காக பணியாற்றினார். 1983 ஆம் ஆண்டில் பணியில் இருந்து ஓய்வு பெற்ற பின்னர் பல நூல்களை எழுதினார்.

புத்தகங்கள் 
கே.டி.அச்சயா எண்ணெய் பிழிதல் மற்றும் இந்தியாவின் உணவு வரலாறு குறித்த பல புத்தகங்களை வெளியிட்டார்.

Oilseeds and Oil Milling in India: A Cultural and Historical Survey (1990), 
GHANI: The Traditional Oil Mill of India (1993)
The Food Industries of British India (1994)
The Story of our Food (2000)
The Food Industries of British India (Oxford University Press, 1994)
Indian Food: A Historical Companion (Oxford University Press, 1994)
A Historical Dictionary of Indian food (Oxford University Press, 1998)
The Illustrated Foods of India, A-Z  (Oxford University Press, 2009)

குறிப்புகள் 

2002 இறப்புகள்
1923 பிறப்புகள்
இந்திய உணவு எழுத்தாளர்கள்
சாமராசநகர் மாவட்ட நபர்கள்
பெய்ஜிங் டாக்ஜின் பன்னாட்டு வானூர்தி நிலையம்

பெய்ஜிங் டாக்ஜிங் சர்வதேச விமான நிலையம் (Beijing Daxing International Airport) என்பது சீனாவின், ஏபெய் மாகாணத்தில் ,  பெய்ஜிங் மற்றும் லாங்பாங்கின் எல்லையில் அமைந்துள்ள ஒரு வானூர்தி நிலையமாகும். இது  பெய்ஜிங்கின் இரண்டாவது பன்னாட்டு வானூர்தி நிலையம் ஆகும்.  இந்த வானூர்தி நிலையத்தின் பெயர் 2018 செப்டம்பர் 14,  அன்று அறிவிக்கப்பட்டது.  இதற்கு " கடல் விண்மீன் " என்று செல்லப்பெயர் சூட்டப்பட்டுள்ளது. இந்த வானூர்தி நிலையத்தின் பரப்பளவு  க்கும் அதிகமாகும். இதனால் இது  உலகின் மிகப்பெரிய வானூர்தி நிலையம் என்ற பெயரைப் பெற்றுள்ளது. உலகிலேயே மிக நீண்ட ஒற்றை முனைய வானூர்தி நிலையம் என்ற பெயரையும் இது பெற்றுள்ளது. இங்கு ஏழு ஓடுபாதைகள் அமைக்கப்பட்டுள்ளன. இதனால் ஓரே நேரத்தில் இரண்டு விமானங்கள் புறப்படவும், இரண்டு விமானங்கள் தரையிறங்கவும் முடியும். வானூர்தி நிலையத்தில் நெரிசலைத் தவிர்க்க இரண்டு தளங்களைக் கொண்ட புறப்பாடு, வருகைக் கதவுகள் இங்கு அமைக்கப்பட்டுள்ளன. ஆண்டுக்கு ஒரு கோடி பயணிகள் இந்த வானூர்தி நிலையத்தைப் பயன்படுத்துவார்கள் என்று எதிர்பார்க்கப்படுகிறது. இதன் பணிகள் 2019 ஜூன் 30 அன்று நிறைவடைந்தது. விமான நிலையத்திற்கான தொடக்க விழா செப்டம்பர் 25, 2019 அன்று நடைபெற்றது, விமான நிலையம் செப்டம்பர் 26, 2019 அன்று பொதுமக்களுக்கு திறக்கப்பட்டது.   முதல் வணிக விமானம் செப்டம்பர் 26, 2019 அன்று 10:12 (UTC + 8) இல் பெய்ஜிங் டாக்ஜிங்கில் தரையிறங்கியது.

இந்த வானூர் நிலையம்  தியனன்மென் சதுக்கத்திற்கு தெற்கே   தொலைவிலும், டவுன்டவுன் லாங்பாங்கிற்கு மேற்கே  தொலைவிலும் , சியோங்கான் புதிய பகுதிக்கு வடகிழக்கில்    தொலைவிலும்,    பெய்ஜிங் தலைநகர் சர்வதேச விமான நிலையத்தின் தெற்கே   தொலைவிலும் உள்ளது. இங்கிருந்து பெய்ஜிங், தியான்ஜின் மற்றும் ஏபெய்க்கு பயண சேவை செய்யப்படும் என்று எதிர்பார்க்கப்படுகிறது. இது ஸ்கைடீம் கூட்டணி வானூர்தி நிறுவனங்களுக்கும் சில ஒன்வொர்ல்ட் உறுப்பி நிறுவனங்களுக்கும் மையமாக செயல்படுகிறது, அதே நேரத்தில் இசுடார் அலையன்சு உறுப்பினர் வானூர்திகள் பெய்ஜிங் தலைநகர் பன்னாட்டு விமான நிலையத்தை மையமாக கொண்டிருக்கும் ( லாட் போலிஷ் ஏர்லைன்ஸ் தவிர, இது டாக்ஸிங்கிற்கும் சேவை செய்யும்). 2016 ஆம் ஆண்டில் பெய்ஜிங் தலைநகர் பன்னாட்டு வானூர்தி நிலையத்தின் பயணிகள் இருக்கை திறனில் 10% பங்கைக் கொண்டிருந்த்து ஹைனான் ஏர்லைன்ஸ்.  ஆனால் எந்தவொரு பெரிய வானூர்தி நிறுவனக் கூட்டணியிலும் இது இல்லை.

கிட்டத்தட்ட ஐந்து ஆண்டுகளில் இந்த வானூர்தி நிலையம் கட்டி முடிக்கப்பட்டது. இதைக்கட்ட சி.என் ¥ 80 பில்லியன் (அமெரிக்க $ 11.4 பில்லியன்) செலவிடப்பட்டது. இதில் உள்ள முனையம்   பரப்பளவில் உள்ளது. இந்த வானூர்தி நிலையம்   நிலப் பரப்பளவு கொண்டுள்ளது. இது இஸ்தான்புல் விமான நிலையத்தின் பிரதான முனையத்திற்குப் அடுத்து  உலகின் இரண்டாவது மிகப்பெரிய ஒற்றை-கட்டிட விமான நிலைய முனையமாக திகழ்கிறது.

குறிப்புகள் 

சீன மொழி வார்த்தைகளைக் கொண்ட கட்டுரைகள்
Coordinates on Wikidata
சீன வானூர்தி நிலையங்கள்
ஜி. பி. சோப்ரா

ஞான பிரகாசு சோப்ரா (Gyan Prakash Chopra) இவர் ஓர் இந்திய கல்வியாளரும், இந்தியாவில் பல கல்வி நிறுவனங்களை நிறுவிய பெருமைக்குரியவருமாவார்.  இவர் 1999 ஆம் ஆண்டில் பத்மசிறீ விருது பெற்ற்றுள்ளார். கல்வித்துறையில் இவர் செய்த சேவைகளுக்காக 2010 ஆம் ஆண்டில் இந்திய அரசாங்கத்தால் மீண்டும் பத்ம பூசண் விருது வழங்கி கௌரவிக்கப்பட்டார்.

சுயசரிதை 
ஜி. பி. சோப்ரா 1920 இல் சுதந்திரத்திற்கு முந்தைய இந்தியாவில் பிறந்தார். ஆங்கில இலக்கியத்தில் பட்டம் பெற்ற பிறகு, இன்றைய பாக்கித்தானின் சியால்கோட்டிலுள்ள முர்ரே கல்லூரியில் விரிவுரையாளராக சேர்ந்தார். இந்திய சுதந்திரம் மற்றும் பிரிவினைக்குப் பிறகு, இவர் புதுடெல்லிக்குச் சென்று தில்லி பல்கலைக்கழகத்தின் ஆன்சு ராசு கல்லூரியில் சேர்ந்தார். கற்பித்தல் சேவையில் இருந்து ஓய்வு பெறும் வரை கல்லூரியில் கற்பித்தார்.

ஞான பிரகாசு சோப்ரா 123 ஆண்டுகள் பழமையான அரசு சாரா அமைப்பான தயானந்த் ஆங்கிலோ-வேத கல்வி மையங்களின் வலையமைப்பின் நிறுவனங்களின் தலைவராக இருந்தார். இவரது காலகட்டத்தில், இமாச்சலப் பிரதேசம், சார்க்கண்ட் மற்றும் ஒரிசாவின் கிராமப்புற மற்றும் பழங்குடிப் பகுதிகள் உட்பட நாடு முழுவதும் பல தயானந்த் ஆங்கிலோ-வேத குழுமங்களின் கல்வி நிறுவனங்களை நிறுவுவதில் இவர் வெற்றி பெற்றார்.

தயானந்த் ஆங்கிலோ-வேத குழுமங்களின் வலையமைப்பு 
தயானந்த் ஆங்கிலோ-வேத குழுமங்களின் வலையமைப்பு கல்வியை மையமாகக் கொண்ட ஒரு குழு ஆகும். இது 1886 ஆம் ஆண்டில் தொடங்கப்பட்டது. இது நாட்டின் பல்வேறு பகுதிகளில் 700 க்கும் மேற்பட்ட கல்வி நிறுவனங்களை நடத்தி வருகிறது. இதன் மாணவர் எண்ணிக்கை சுமார் ஒரு மில்லியன் ஆகும். இதன் நிர்வாகக் குழுவின் தலைவராக சோப்ராவின் ஆட்சிக் காலத்தில் இந்த குழுமம் வளர்ச்சியைக் கண்டது. தயானந்த் ஆங்கிலோ-வேத குழுமங்களின் பள்ளிகளில் முதலாவது 1885 ஆம் ஆண்டில் தொடங்கப்பட்டது. அதைத் தொடர்ந்து ஒரு வருடம் கழித்து தயானந்த் ஆங்கிலோ-வேத குழுமங்களின் அறக்கட்டளை மற்றும் மேலாண்மை சங்கம் நிறுவப்பட்டது. தயானந்த் சரஸ்வதி அவர்களால் நிறுவப்பட்ட இந்த இயக்கத்தில், அன்ஸ் ராஜ் அன்ஸ், மெகர் சந்த், இலாலா பால்ராஜ், நீதிபதி மெகர் சந்த் மகாசன், மருத்துவர் ஜி. எல். தத்தா, இலாலா சூரஜ் பன், பேராசிரியர் வேதி வியாசு, தர்பாரி லால், தி. ஆர். துலி, ஜி. பி. சோப்ரா மற்றும் புனம் சூரி ஆகியோர் இடம்பெற்றிருந்தனர்.

விருதுகள் மற்றும் அங்கீகாரங்கள் 

 பத்ம பூஷண் - 2010  
 பத்மஸ்ரீ - 1999  
 கிம்பிரோ பிளாட்டினம் தரநிலை - 2009  
 தில்லி இரத்னா   - அறிவுஜீவிகளின் அகில இந்திய மாநாடு  
 புகழ்பெற்ற சக   - மதங்களின் ஒற்றுமை மற்றும் அறிவொளி குடியுரிமைக்கான அறக்கட்டளை (FUREC)

வெளி இணைப்புகள் 
 New year Message - 2009 by G. P. Chopra on யூடியூப்
 Documentary on G. P. Chopra

குறிப்புகள் 

2011 இறப்புகள்
1920 பிறப்புகள்
இலக்கியம் மற்றும் கல்வியில் பத்மசிறீ விருது பெற்றவர்கள்
2020 இல் இலங்கை

2020 இல் இலங்கையில் இடம்பெற்ற முக்கிய நிகழ்வுகள் இங்கு தரப்பட்டுள்ளன.

ஆட்சியாளர்கள்

தேசியம் 
 அரசுத்தலைவர் – கோட்டாபய ராஜபக்ச
 பிரதமர் – மகிந்த ராசபக்ச
 தலைமை நீதிபதி – ஜயந்த ஜயசூரியா
 சட்டமா அதிபர் – 
 மன்றாடியார் நாயகம் –

மாகாணம்
ஆளுநர்கள்
 மத்திய மாகாணம் – லலித் கமகே
 கிழக்கு மாகாணம் – அனுராதா யகம்பத்
 வடமத்திய மாகாணம் – திச விதாரண
 வட மாகாணம் – பி. எஸ். எம். சார்லசு
 வடமேல் மாகாணம் – ஏ. ஜெ. எம். முசம்ம்மில்]]
 சப்ரகமுவா மாகாணம் – திக்கிரி கொப்பேக்கடுவா
 தென் மாகாணம் - வில்லி கமகே
 ஊவா மாகாணம் - ராஜா கொலூர்
 மேல் மாகாணம் – சீதா அரம்பேப்பொல

நிகழ்வுகள்

சனவரி
 3 சனவரி – அப்புத்தளை அருகே விமானப் படையில் சிறிய ரக கார்பின் வை-12 ரக வானூர்தி வீழ்ந்ததில், அதில் பயணம் செய்த இலங்கை வான்படையினர் நால்வரும் உயிரிழந்தனர்.
 12 சனவரி – பிரபல சிங்கள நாடகத், திரைப்பட நடிகர் ஜயலத் மனோரத்தின தனது 71-வது அகவையில் மூளைப் புற்றுநோய் காரணமாகக் காலமானார்.
 25 சனவரி – 2019–20 வூகான் கொரோனாவைரசுத் தொற்று: இலங்கையில் கொரோனாவைரசுத் தொற்று பரவிய முதலாவது நபர் அடையாளம் காணப்பட்டார். இவர் ஒரு சீனப் பெண் ஆவார்.

பெப்ரவரி
 1 பெப்ரவரி – 2019–20 வூகான் கொரோனாவைரசுத் தொற்று: சீனாவின் வூகான் நகரில் சிக்கியிருந்த 33 இலங்கை மாணவர்கள் சிறீலங்கன் ஏர்லைன்சு சிறப்பு விமானத்தில் கொண்டுவரப்பட்டனர். இவர்கள் அடூத்த 14 நாட்களுக்கு தியத்தலாவை இராணுவ சிறப்பு மருத்துவ முகாமில் தங்க வைக்கப்பட்டனர்.
 14 பெப்ரவரி – இலங்கை இராணுவத் தளபதி சவேந்திர சில்வா 2009 நான்காம் ஈழப்போரின் போது அவருடைய கட்டளைப் பொறுப்புக் காரணமாக பெரும் மனித உரிமை மீறல்களில் ஈடுபட்டார் என்பதற்கான 'நம்பகமான' சான்றுகள் உள்ளதெனக் கூறி, அவருக்கும் அவரது குடும்பத்தினருக்கும் ஐக்கிய அமெரிக்காவினுள் நுழைவதற்கு அமெரிக்க அரசுத் திணைக்களம் தடை விதித்தது.

விடுமுறைகள்
2020 இல் அரசாங்க, வர்த்தக, வங்கி விடுமுறைகள்

 சனவரி 10 வெள்ளி – துருது பௌர்ணமி*† 
 சனவரி 15 புதன் – தைப்பொங்கல்*†‡ 
 பெப்ரவரி 4 செவ்வாய் – சுதந்திர நாள்*†‡ 
 பெப்ரவரி 8 சனி – நவம் பௌர்ணமி*† 
 பெப்ரவரி 21 வெள்ளி – மகா சிவராத்திரி*† 
 மார்ச் 9 திங்கள் – மெதின் பௌர்ணமி*† 
 ஏப்ரல் 7 செவ்வாய் – பக் பௌர்ணமி*† 
 ஏப்ரல் 10 வெள்ளி – பெரிய வெள்ளி*† 
 ஏப்ரல் 12 ஞாயிறு – சிங்கள, தமிழ் புத்தாண்டுக்கு முந்தைய நாள்*†‡ 
 ஏப்ரல் 13 திங்கள் – சிங்கள, தமிழ் புத்தாண்டு*†‡ 
 ஏப்ரல் 14 செவ்வாய் – சிரப்பு வங்கி விடுமுறை† 
 மே 1 வெள்ளி – மே நாள்*†‡ 
 மே 7 வியாழன் – வெசாக் பௌர்ணமி*† 
 மே 8 வெள்ளி – வெசாக் (2ம் நாள்)*†‡ 
 மே 25 திங்கள் – ரமழான் *† 
 சூன் 5 வெள்ளி – போசன் பௌர்ணமி*† 
 சூலை 4 சனி – எசல பௌர்ணமி*† 
 ஆகத்து 1 சனி – ஹஜ்*† 
 ஆகத்து 3 திங்கள் – நிக்கினி பௌர்ணமி*† 
 செப்டம்பர் 1 செவ்வாய் – பினரா பௌர்ணமி*† 
 அக்டோபர் 1 வியாழன் - அதி-வப் பௌர்ணமி*†
 அக்டோபர் 30 வெள்ளி – வப் பௌர்ணமி*†
 அக்டோபர் 30 வெள்ளி – நபிகள் பிறந்த நாள்*†‡ 
 நவம்பர் 14 சனி – தீபாவளி*†
 நவம்பர் 29 ஞாயிறு - இல் பௌர்ணமி*† 
 திசம்பர் 25 வெள்ளி – நத்தார்*†‡
 திசம்பர் 29 செவ்வாய் – உந்துவப் பௌர்ணமி*†
 பொது விடுமுறை * 
 வங்கி விடுமுறை † 
 வர்த்தக விடுமுறை ‡

மேற்கோள்கள் 

2020 இல் இலங்கை
தினேசு நந்தினி டால்மியா

தினேசு நந்தினி டால்மியா (Dinesh Nandini Dalmia) என்பவர் (பிறப்பு:1928 பிப்ரவரி 16 - இறப்பு: 2007 அக்டோபர் 25) இவர் ஓர் இந்திய கவிஞரும், சிறுகதை எழுத்தாளரும் மற்றும் இந்தி இலக்கியத்தின் புதின ஆசிரியருமாவார். இவர் டால்மியா குழுமத்தின் நிறுவனர் இராம்கிருட்டிணா டால்மியாவின் ஐந்தாவது மனைவியாக இருந்தார். டால்மியாவின் முந்தைய நான்கு மனைவிகளில் மூன்று பேர் இன்னும் உயிருடன் இருக்கின்றனர். இவரை ஐந்தாவது மனைவியாக திருமணம் செய்து கொண்டார். ஆயினும்கூட, இவர் பாலின பாகுபாடு மற்றும் பர்தா முறைக்கு எதிராக தன்னை நிலைநிறுத்திக் கொண்டார். மேலும் பெண்கள் விடுதலையின் கருப்பொருளில் கவிதைகள், உரைநடை கவிதைகள், சிறுகதைகள் மற்றும் புதினங்களை வெளியிட்டார். சப்னம், நிராச் ஆசா, முஜே மாப் காமா மற்றும் யே பி ஜூத் ஹை ஆகியவை இவரது குறிப்பிடத்தக்க படைப்புகளாகும்.  2006 ஆம் ஆண்டில், இந்திய அரசு குடிமகன்களின் மூன்றாவது மிக உயர்ந்த கௌரவமான பத்ம பூசண் விருதை அவருக்கு வழங்கியது. 2009 ஆம் ஆண்டில், இந்திய அஞ்சல் துறை இவரது நினைவாக ஒரு அஞ்சல் முத்திரையை வெளியிட்டது.

சுயசரிதை 
தினேசு நந்தினி டால்மியா, தினேசு நந்தினி சோர்டியா என்ற பெயரில், 1928 பிப்ரவரி16, அன்று இந்திய மாநிலமான ராஜஸ்தானின் உதய்பூரில் பிறந்தார். இவர் தனது 13 வயதில் தனது இலக்கிய நடவடிக்கைகளைத் தொடங்கினார். 1946 ஆம் ஆண்டில் டால்மியா குழுமத்தின் நிறுவனர் ராம்கிருஷ்ணா டால்மியாவை தனது 18ஆவது வயதில் திருமணம் செய்து கொண்ட பின்னரும், முதுகலைப் பட்டம் பெற தனது படிப்பைத் தொடர்ந்தார். இதனால்  ராஜஸ்தான் மாநிலத்தில் முதுகலை பட்டம் பெற்ற முதல் பெண்மணியானார். இவர் தனது ஆரம்ப படைப்புகளை உரைநடை கவிதைகளாக எழுதினார். ஆனால் பின்னர் கவிதைகளை எழுதினா. இது நீராஷ் ஆஷாவுடன் தொடங்கி வரது முதல் வெளியிடப்பட்ட புத்தகம் ஷப்னம் ஆகும், இது இவருக்கு சாக்சீரியா விருதைப் பெற்றுத்தந்தது . அதைத் தொடர்ந்து, சிறுகதைகள் மற்றும் புதினங்களையும் எழுதி, அவற்றில் 35 கவிதைத் தொகுப்புகளைத் தவிர 35 பதிப்புகளையும் வெளியிட்டார். பூல் கா டார்ட், என்ற ஒரு ஆவணப்படம், அதே பெயரில் இவரது படைப்புகளில் தயாரிக்கப்பட்டுள்ளது.

பணிகள் 
டால்மியா தனது கருத்துக்களில் ஒரு பெண்ணியவாதி என்று அறியப்பட்டார். பர்தா அமைப்பு மற்றும் பெண்களுக்கு எதிரான பாகுபாடு ஆகியவற்றை எதிர்த்தார். இவர் இந்தோ-சீனா நட்பு சங்கம், லேகிகா சங்கம் மற்றும் ஒப்பீட்டு மதம் மற்றும் இலக்கிய நிறுவனம் ஆகியவற்றில் உறுப்பினராக இருந்தார். ஒப்பீட்டு மதம் மற்றும் இலக்கிய நிறுவனத்தின் தலைவராகவும் பணியாற்றினார். அவர் ரிச்சா என்ற இலக்கிய இதழின் நிறுவனர்களில் ஒருவராகவும், அதன் தலைமை ஆசிரியராக இருந்தார்.

கௌவரங்கள் 
இவர் 2001 ஆம் ஆண்டில் இந்தி சாகித்திய அகாதமியின் மகிலா சச்திகரன் புரஸ்காரம் பெற்றார். இராணி துர்காவதி பல்கலைக்கழகம் 2005 ஆம் ஆண்டில் இவருக்கு மதிப்புறு முனைவர் பட்டத்தை வழங்கியது. அடுத்த ஆண்டு, இந்திய அரசு இவருக்கு குடிமகன்களின் மூன்றாவது கௌரவமான பத்ம பூசண் விருதினை வழங்கியது. இவர் பிரேம் சந்த் விருதையும் பெற்றுள்ளார்.

இறப்பு மற்றும் மரியாதை 
தினேசு நந்தினி டால்மியா 2007 அக்டோபர் 25 அன்று தனது 79 வயதில் தில்லியில் காலமானார். புகழ்பெற்ற எழுத்தாளர் நீலிமா டால்மியா ஆதார் இவரது மகளாவார். தில்லி நிர்வாகம்  திலக் மார்க் என்ற ஒரு சந்தைக்கு தினேஷ் நந்தினி டால்மியா சௌக் என்று பெயரிட்டது. இவருடனான ஒரு நேர்காணலை கமல் கிசோர் கோயங்கா 2002 இல் தினேஷ் நந்தினி டால்மியா சே பச்சித் என்ற தலைப்பில் வெளியிட்டார் . இந்திய அஞ்சல் துறை 2009 இல் ஒரு நினைவு முத்திரையை வெளியிட்டது.

குறிப்புகள்

வெளி இணைப்புகள் 
 
 

இந்தியப் பெண் ஊடகவியலாளர்கள்
2007 இறப்புகள்
1928 பிறப்புகள்
பத்ம பூசண் விருது பெற்றவர்கள்
கேளூர் உள்வட்டம்

கேளூர் உள்வட்டம் திருவண்ணாமலை மாவட்டம், போளூர் வட்டத்தில் உள்ள 5 உள்வட்டங்களில் ஒன்றாகும்.

இந்த உள்வட்டம் போளூர் வட்டத்தில் உள்ள உள்வட்டம் ஆகும்.

இந்த உள்வட்டத்தில் 15 வருவாய் கிராமங்கள் உள்ளன.

வருவாய் கிராமங்கள்
இந்த உள்வட்டத்தில் 15 வருவாய் கிராமங்கள் உள்ளது.

 கேளூர் 
 தேப்பனந்தல்
 துரிஞ்சிகுப்பம் 
 ஆத்துவாம்பாடி 
 விளாங்குப்பம் 
 கல்வாசல்
 வடமாதிமங்கலம் 
 இலுப்பகுணம் 
 சித்தேரி 
 பால்வார்த்துவென்றான் 
 கட்டிப்பூண்டி 
 முனிவாந்தாங்கல் 
 கருங்காலிகுப்பம் 
 எட்டிவாடி 
 கஸ்தம்பாடி

மேற்கோள்கள்

திருவண்ணாமலை மாவட்ட உள்வட்டங்கள்
இரஞ்சினி-காயத்ரி

இரஞ்சனி மற்றும் காயத்ரி (Ranjani and Gayatri) ஆகிய இருவரும் கருநாடக இசைக்   கலைஞர்களாவர். பாடகர்களாகவும் வயலின் இசைப்பவர்களாகவும் இருக்கிறார்கள். இவர்களின் கலை பங்களிப்புகளில் அரங்கப் பதிவுகள், தொலைக்காட்சி, வானொலி, இசை நிகழ்ச்சிகள், திருவிழாக்கள் ஆகியவை அடங்கும். இவர்கள் வயலின் இரட்டையர்கள், குரல் இரட்டையர்கள், இசையமைப்பாளர்கள், கல்வியாளர்கள் என செயல்படுகின்றனர்.

ஆரம்ப கால வாழ்க்கை 
இரஞ்சனியும் காயத்ரியும் என். பாலசுப்பிரமணியன்  மற்றும் மீனாட்சி (ஒரு கருநாடக இசைப் பாடகர்) ஆகியோருக்கு பிறந்தனர். இந்திய பாரம்பரிய இசையில் ஆழ்ந்த ஈடுபாடு கொண்ட ஒரு தமிழ் குடும்பத்தில் பிறந்த இரஞ்சனி மற்றும் காயத்ரியின் இசை திறமைகள் மிகச் சிறிய வயதிலேயே கண்டுபிடிக்கப்பட்டன. காயத்ரிக்கு இரண்டரை வயது இருந்தபோது நூற்றுக்கும் மேற்பட்ட ராகங்களை அடையாளம் காண முடிந்தது. மேலும் ரஞ்சனியால் ஐந்து வயதிலேயே சிக்கலான தாள வடிவங்களை வரையறுக்க முடிந்தது. இவர்கள் முறையே ஒன்பது மற்றும் ஆறு வயதிலேயே சங்கீத பூசணம் பேராசிரியர் டி. எஸ். கிருட்டிணசாமி என்பவரிடமிருந்து மும்பை சண்முகானந்த சங்க வித்யாலயாவில் வயலின் பயிற்சியைத் தொடங்கினர்.

வயலின் இணைக் கலைஞர்களாக 
இரஞ்சனியும் காயத்ரியும் தங்கள் இளம் வயதை அடைவதற்கு முன்பே வயலின் கலைஞர்களாக தங்கள் இசை பயணத்தைத் தொடங்கினர். உள்ளூர் மற்றும் வெளிநாடுகளில் உள்ள முன்னணி சபாக்களில் (இசை அமைப்புகளில்) நிகழ்ச்சிகளை நடத்தினர். இவர்கள் மேதைகளான தா. கி. பட்டம்மாள்,  மங்களம்பள்ளி பாலமுரளிகிருஷ்ணா, டி. விசுவநாதன் ஆகியோருக்கு இணைந்து வயலின் வாசித்துள்ளனர்.

குரல் கலைஞர்களாக 
பத்ம பூஷன் சங்கீதா கலா ஆச்சார்யா பி. எஸ். நாராயணசாமியின் மாணவர்களான பின்னர் 1997 முதல் சகோதரிகள் குரல் இசை நிகழ்ச்சிகளை வழங்கிவருகின்றனர். கருநாடக இசையின் மூலம் இந்தியாவின் கலாச்சார மற்றும் மொழியியல் பாரம்பரியத்தை வெளிக்கொணர இரஞ்சனி மற்றும் காயத்ரி சமசுகிருதம், தெலுங்கு, தமிழ், கன்னடம், மலையாளம், இந்தி, மராத்தி மற்றும் குஜராத்தி உள்ளிட்ட மொழிகளில் பாடல்களை பாடுகிறார்கள்.

இசையமைப்பாளர்களாக 
இரஞ்சனி, காயத்ரி இருவரும் இசையமைப்பையும் மேற்கொள்கிறார்கள். இவர்களின் இசை நிகழ்ச்சிகளின் முடிவில் இவர்கள் பாடும் பெரும்பாலான அபங்கங்கள் சகோதரிகளால் இசையமைக்கப்பட்டுள்ளன. பஜனைகள் உட்பட பல துக்கடா துண்டுகளையும் அமைத்துள்ளனர்.

விருதுகள் 

சகோதரிகள் பெற்ற சில விருதுகள் மற்றும் அங்கீகாரங்களின் பட்டியல் இங்கே: 

 2016 இல் சங்கீத அகாதமியிலிருந்து இந்திரா சிவாசைலம் திறன் பதக்கத்தைப் பெற்றனர் 
 2015 ஆம் ஆண்டில் தியாக பிரம்ம ஞான சபாவிலிருந்து வாணி கலா சுதாகரா என்ற பட்டத்தைப் பெற்றனர் 
 2016 இல் சென்னை கலாச்சார அகாதமியின் சங்கீத கலா சிரோன்மணி விருது 
 2013 இல் பாரதிய வித்யா பவனிடமிருந்து வாழ்நாள் சாதனையாளர் விருது  
 சமசுகிருதி விருதுகள், 2008 ஆம் ஆண்டில் புது தில்லியில் சமசுகிருதி அறக்கட்டளையால் நிறுவப்பட்டது (கலை கலைத்துறையில் இவர்களின் பங்களிப்பை அங்கீகரிக்கிறது)  
 டிசம்பர் 2005 இல் சென்னையின் கார்த்திக் ஃபைன் ஆர்ட்சிலிருந்து "இசை பேரொளி" தலைப்பு. 
 2004 இல் கல்கி கிருஷ்ணமூர்த்தி நினைவு விருது (எழுத்தாளர் சிறீ கல்கி கிருஷ்ணமூர்த்தியின் நினைவாக கல்கி அறக்கட்டளையால் நிறுவப்பட்டது) 
 சங்கீத அகாடமியின் யோகம் நாகசாமி விருது 
 தேசிய சிறப்பு விருது (மும்பை சண்முகானந்தா சபா)  
 பத்து வயதிலிருந்தே இந்திய அரசின் திறமை தேடல் உதவித்தொகை பெறுபவர்கள். 
 வயலினுக்கான அகில இந்திய வானொலி தேசிய போட்டியில் முதல் பரிசு வென்றவர்கள்.

இசைத் தொகுப்புகள் 
இரஞ்சனி மற்றும் காயத்ரி ஆகியோர் பல்வேறு இசைத் தொகுப்புகளை கொண்டுள்ளனர்.

மேற்கோள்கள் 

கருநாடக இசைப் பாடகர்கள்
பெண் கலைஞர்கள்
சகோதர இரட்டையர் (வாய்ப்பாட்டு)
தொடுப்புழா வசந்தி

தொடுப்புழா வசந்தி''' (Thodupuzha Vasanthi) இவர் ஓர் தென்னிந்திய நடிகையாவார். இவர் முக்கியமாக மலையாள படங்களில் நடித்த்துள்ளார். இவர் 450 க்கும் மேற்பட்ட திரைப்படங்களிலும் 16 தொலைக்காட்சித் தொடரிலும் நூற்றுக்கும் மேற்பட்ட நாடகங்களிலும் தோன்றியுள்ளார். திரைப்படங்களில் சிறிய வேடங்களில் நடிக்கத் தொடங்குவதற்கு முன்பு, இவர் ஒரு நாடகக் கலைஞராக இருந்தார். இவரது முதல் முழு நீள பாத்திரம் 1982 இல் காக்கா என்ற திரைப்படத்தில் இருந்து தொடங்கியது. இவரது மிகவும் பிரபலமான படங்களில் சில, யவனிகா, பூச்சக்கொரு மூக்குத்தி, நிரகூட்டு மற்றும் காட்பாதர் ஆகியன. இவர் வரமணி நாட்டியாலயத்தில் நடன ஆசிரியராகவும் இருந்தார். தொண்டை புற்றுநோய்க்கு சிகிச்சை பெற்று வந்த இவர் 2017 நவம்பர் 28, தனது 65 வயதில் இறந்தார்.

 தனிப்பட்ட வாழ்க்கை 
கே. ஆர். இராமகிருட்டிணன் நாயர் மற்றும் பி.பங்கஜாட்சி அம்மா ஆகியோருக்கு மூன்று குழந்தைகளில் இரண்டாவதாக இவர் பிறந்தார். இவரது தந்தை நாடகக் கலைஞராகவும், தாய் நடன ஆசிரியராகவும் இருந்தார். இவருக்கு இராதாமணி என்ற ஒரு மூத்த சகோதரியும், மற்றும் சுரேஷ்குமார்  என்ற ஒரு தம்பியும் இருந்தனர். இவர் மணக்காடு நகராட்சி தொடக்கப்பள்ளியில் படித்தார். இவர் தனது தந்தையின் நாடக குழுவான 'ஜெயபாரத்' என்ற நாடகத்தில் நடிக்கத் தொடங்கினார். இவர் முன் பல்கலைக்கழக பட்டம் படிக்கும் போதே நாடக கலைஞரானார். 1975 ஆம் ஆண்டில் தனது 16 வயதில் 'தர்மசேத்ரா குருசேத்ரா' என்ற படத்தில் ஒரு நடனக் காட்சியின் மூலம் தனது திரைப்பட வாழ்க்கையைத் தொடங்கினார். 1979 ஆம் ஆண்டில் 'என்டே நீலகாசம்' படத்தில் முதன்முதலில் ஒரு கதாபாத்திரதப் பெற்றார். 'தொடுப்புழா' என்ற பெயரை 'பீனல் கோட்' என்ற நாடகத்தில் நடிகை அடூர் பவானியுடன் ஒன்றாக நடித்துக்கொண்டிருந்தபோது இவரது பெயருக்கு முன்னொட்டாகச் சேர்த்துள்ளார். 1982 ஆம் ஆண்டில் ஆலோலம் படத்தில் நடித்ததற்காக இவர் பிரபலமானார். இவரது கடைசி படம் 2016 இல் வெளியான இத்து தாண்டா போலீஸ் என்பதாகும்.''

இவர் இராசேந்திரன் என்பவரை 1982இல் திருமணம் செய்து கொண்டார். தம்பதியருக்கு குழந்தைகள் இல்லை. இவர் 'வரமணி நாட்டியாலயா' என்ற நடனப் பள்ளியை நிர்வகித்து வந்தார். இவரது தந்தை இராமகிருட்டிணன் நாயர் புற்றுநோயால் பாதிக்கப்பட்டு 2007 இல் இறந்த பிறகு இவர் நடிப்பிலிருந்து ஓய்வு பெற்றார். கணவரின் வற்புறுத்தலின் பேரில் 'எல்சம்மா என்ன குட்டி' என்ற திரைப்படத்தின் மூலம் திரும்பி  நடிக்க வந்தார். ஆனால் ஆகஸ்ட் 2010 இல் கணவர் இறந்ததாலும், பின்னர் இவரது தாயின் மரணத்தாலும் இவர் மீண்டும் நடிபிலிருந்து விலகி இருக்க வேண்டியிருந்தது. இவரும் பல்வேறு வியாதிகளால் அவதிப்பட்டார். இவர் சில காலமாக தொண்டை புற்றுநோயுடன் போராடி வந்தார். மேலும் இவரது உடல்நிலை மோசமடைந்ததால், 2017 நவம்பர் 24, அன்று எர்ணாகுளம் மாவட்டத்தின் வாகாகுளம் மருத்துவமனையில் அனுமதிக்கப்பட்டார். பல உறுப்பு செயலிழப்பு காரணமாக இவர் 2017 நவம்பர் 28 அன்று இறந்தார். அவரது இறுதிச் சடங்குகள் தொடுப்புழாவில் நடந்தது.

விருதுகள் 

 2012 கேரள திரைப்பட விமர்சகர்கள் சங்க விருதுகள் - சலாச்சித்ரா பிரதிபா விருது 
 நாடகத்துறையில் நடித்ததற்காக 1991 கேரள மாநில நாடக விருது

குறிப்புகள்

வெளி இணைப்புகள் 

https://www.youtube.com/watch?v=tZtYN7Ufhpg
http://www.malayalamcinema.com/star-details.php?member_id=374 
http://www.malayalachalachithram.com/profiles.php?i=7260
http://entertainment.oneindia.in/celebs/thodupuzha-vasanthi.html
Thodupuzha Vasanthi at MSI

1952 பிறப்புகள்
20 ஆம் நூற்றாண்டின் இந்திய நடிகைகள்
2017 இறப்புகள்
கேரள நடிகைகள்
மலையாளத் திரைப்பட நடிகைகள்
கோவிந்த் சாகர்

கோவிந்த் சாகர் (Gobind Sagar) என்பது இமாச்சலப் பிரதேசத்தின் பிலாஸ்பூர் மாவட்டத்தில் அமைந்துள்ள மனித முயற்சியால் உருவாக்கப்பட்ட நீர்த்தேக்கம் ஆகும்.  இது பக்ரா அணையால் உருவாகிறது. 

இந்த நீர்த்தேக்கம் சட்லெஜ் நதியில் உள்ளது. இந்த நீர்த்தேக்கத்திற்கு பத்தாவது சீக்கிய குருவான குரு கோவிந்த் சிங்கின் நினைவாக பெயரிடப்பட்டது. உலகின் மிக உயரமான ஈர்ப்பு அணைகளில் ஒன்றான பக்ரா அணை அதன் மிகத்தாழ்வான  அடித்தளத்திலிருந்து கிட்டத்தட்ட 225.5 மீ உயரத்தில் உள்ளது. அமெரிக்க அணை கட்டுமான பொறியாளர் ஹார்வி ஸ்லோகமின் மேற்பார்வையின் கீழ்,  பணிகள் 1955 ஆம் ஆண்டில் தொடங்கி 1962 ஆம் ஆண்டில் நிறைவடைந்தன. நீரின் மட்டத்தை பராமரிக்க, பியாஸ் நதியின் ஓட்டமானது கோவிந்த் சாகருக்கு 1976 ஆம் ஆண்டில் நிறைவேற்றப்பட்ட பியாஸ்-சட்லெஜ் வாய்க்கால் மூலம் இணைக்கப்பட்டது.

அமைவிடம் மற்றும் பிற அம்சங்கள் 
இந்த நீர்த்தேக்கம் பிலாஸ்பூர் மாவட்டம் மற்றும் உணா மாவட்டத்தில் அமைந்துள்ளது. பக்ரா அணையில் இருந்து பிலாஸ்பூர் சுமார் 91 கி.மீ தொலைவில் அமைந்துள்ளது.  

அக்டோபர் மற்றும் நவம்பர் மாதங்களில், நீர்த்தேக்கத்தின் நீர்மட்டம் அதிகமாக இருக்கும்போது, சுற்றுலா மற்றும்  குடிமை விமானத் துறையால் தொடர்ச்சியான படகு அணிவகுப்புகளுக்கு ஏற்பாடு செய்யப்படுகின்றன. விசைப்படகின் பின் சறுக்குக் கட்டையில் இழுத்துச் செல்லப்படும் கேளிக்கை, படகோட்டம், கயாக்கிங் மற்றும் நீர் துள்ளுந்து பந்தயம் ஆகியவை இந்த காலகட்டத்தில் பிரபலமான நீர் விளையாட்டு நடவடிக்கைகள் ஆகும். ஏரியின் முக்கிய இடங்களில் படகு சவாரிகள் மற்றும் வேக படகு போன்ற நீர் விளையாட்டு ஆகியவற்றுக்கான இடங்கள் அடங்கும். 

கோவிந்த் சாகர் நீர்த்தேக்கமானது 1962 ஆம் ஆண்டில் இல் நீர் கோழி இனத்திற்கான புகலிடமாக அறிவிக்கப்பட்டது. மீன்பிடித்தல் பொதுவாக இங்கு நடைமுறையில் உள்ளது. இந்த நீர்த்தேக்கத்தில் சுமார் ஐம்பத்தொன்று இனங்கள் மற்றும் துணை இனங்கள் காணப்படுகின்றன. லேபியோ டெரோ, டோர் பிக்சுராட்டா, மிஸ்டஸ் சீகலா மற்றும் மிரர் கார்ப் ஆகியவை இங்கு காணப்படும் பொதுவான இனங்கள் ஆகும்.

நீர் விளையாட்டு 
பிலாஸ்பூரில் (இமாச்சலப்பிரதேசம்) கோவிந்த் சாகர் நீர்த்தேக்கம் 56 கி.மீ நீளம் மற்றும் கிட்டத்தட்ட 3 கி.மீ அகலத்தைக் கொண்டுள்ளதது. இந்த நீர்த்தேக்கத்தில் சுற்றுலா மற்றும் உள்நாட்டு விமானப் போக்குவரத்துத் துறை இயக்குநரகங்களின் ஒத்துழைப்புடன் மலையேறுதல் மற்றும் நீர் விளையாட்டுகள் தொடர்புடைய விளையாட்டு போட்டிகள் நடத்தப்படுகின்றன. இங்குள்ள ஏரியின் நீர் மட்டத்தின்  ஏற்ற இறக்க நிலை காரணமாக, நீர் விளையாட்டுகள் முக்கியமாக ஆண்டின் பாதி காலத்திற்கு (ஆகத்து முதல் சனவரி வரை) மட்டுமே நடத்தப்படுகிறது.  இந்த காலகட்டத்தில் நீச்சல், அலைச்சறுக்கு, விசைப்படகின் பின்புறம் சறுக்குக்கட்டையில் சறுக்கி விளையாடும் கேளிக்கை, கயாக்கிங் போன்ற நீர் விளையாட்டுகள் நடத்தப்படுகின்றன. தொடக்க நிலை, இடைநிலை மற்றும் மேம்பட்ட நிலை என மூன்று நிலைகளில் இவை தொடர்பான பயிற்சிகள் நடத்தப்படுகின்றன. இதற்காக இமாச்சலப் பிரதேசத்தின் சுற்றுலாத் துறை பிலாஸ்பூரின் லுஹ்னூ மைதானத்தில் ஒரு பெரிய நீர் விளையாட்டு வளாகத்தை அனைத்து உண்டு- உறைவிடம் மற்றும் உபகரண வசதிகளுடன் கட்டியுள்ளது.

குறிப்புகள் 

இந்திய நீர்த்தேக்கங்கள்
இமாச்சலப் பிரதேச ஏரிகள்
Coordinates on Wikidata
உறைபனிப் புள்ளி

உறை வெப்பநிலை அல்லது  உறைபனிப் புள்ளி என்பது குளிரூட்டப்பட்ட காற்றானது நீராவியாக மாறுவதற்குத் தேவைப்படும் வெப்பநிலை  ஆகும். காற்று மேலும் குளிரூட்டப்படும்போது   வளிமண்டல நீராவியானது செறிவூட்டப்பட்டு,  திரவப்பனி நீர் உருவாகிறது. அதனைவிடக்  குளிரான ஒரு மேற்பரப்புடன்  தொடர்பு கொள்வதன் மூலம் காற்று அதன் உறைவெப்பநிலைக்குக் குளிர்ச்சியடைகிறது அப்பொழுது அந்தத் திரவ நீர் அந்த மேற்பரப்பில் சுருங்கி விடுகிறது. வெப்பநிலை நீரின் உறைநிலைக்குக் கீழே இருக்கும்போது,  உறை வெப்பநிலையானது உறைபனிப் புள்ளி என்று அழைக்கப்படுகிறது, ஏனெனில் பனிப்பூச்சை விட திடமான உறைபனி உருவாகிறது. பனிப் புள்ளியின் அளவீடானது ஈரப்பதத்துடன்  தொடர்புடையது . உறைபனிப் புள்ளி என்றால் காற்றில் அதிக ஈரப்பதம் இருக்கிறது எனக் கொள்ளலாம்

ஈரப்பதம் 
ஈரப்பதத்தை பாதிக்கும் மற்ற அனைத்து காரணிகளும் மாறாமல் இருந்தால், தரை மட்டத்தில் வெப்பநிலை குறையும்பொழுது ஈரப்பதம் உயரும். ஏனென்றால் காற்றை நிறைவு செய்ய சிறிதளவு நீராவி தேவைப்படுகிறது. ஏனெனில் ஈரப்பதம் 100% ஐ தாண்டாத காரணத்தால் சில நேரங்களில் உறைவெப்பநிலை காற்று வெப்பநிலையை விட அதிகமாக இருக்காது.

தொழில்நுட்ப ரீதியில்,  பனிப் புள்ளி என்பது நிலையான வளிமண்டல அழுத்தத்தில் காற்றின் மாதிரியில் உள்ள நீராவி அது ஆவியாகும் அதே விகிதத்தில் திரவ நீரில் ஒடுங்குகிறது. உறைபனிப் புள்ளிக்குக் கீழே உள்ள வெப்பநிலையில், திரவநீர் ஒடுங்கும் விகிதமானது ஆவியாதலைக் காட்டிலும் அதிகமாக இருக்கும், மேலும் அதிக திரவ நீரையும் அது உருவாக்குகிறது. அமுக்கப்பட்ட நீர் ஒரு திடமான மேற்பரப்பில் உருவாகும்போது பனி என்றும் . அதில் உறைந்தால் உறைபனி என்றும் அழைக்கப்படுகிறது. அது உருவாகும்போது அதன் உயரத்தைப் பொறுத்து, காற்றில் சுருக்கப்படும் நீர் மூடுபனி அல்லது மேகம் என்றும் அழைக்கப்படுகிறது,  வெப்பநிலை உறைபனிப் புள்ளிக்கு கீழே இருந்தால்,  மீச்செறிவூட்டப்பட்ட நீராவி என்று அழைக்கப்படுகிறது. ஒடுக்கம் கருக்களாக செயல்பட காற்றில் போதுமான துகள்கள் இல்லாவிட்டால் இது நிகழலாம்.

மேற்கோள்கள் 

வளிமங்கள்
வெப்பநிலை
விப்ரநாரயணா (1937 திரைப்படம்)

விப்ர நாராயணா (மாற்றுப் பெயர்: தொண்டரடிப்பொடி ஆழ்வார்) 1937 ஆம் ஆண்டு வெளிவந்த தமிழ்த் திரைப்படமாகும். கே. ரங்கா ராவ் இயக்கத்தில் வெளிவந்த இத்திரைப்படத்தில் ராஜாமடம் ஜி. சுந்தர பாகவதர், திருச்சூர் பிரேமாவதி மற்றும் பலர் நடித்திருந்தனர்.
தொண்டரடிப்பொடி ஆழ்வாரின் பாசுரங்களுடன் யானை வைத்தியநாத ஐயர் இயற்றிய பாடல்களும் இத்திரைப்படத்தில் இடம்பெற்றன. இசை: ஜி. ராமநாத ஐயர் - ஹார்மோனியம், மகாதேவன் - பிடில்

நடிகர், நடிகையர்

மேற்கோள்கள்

வெளி இணைப்புகள் 
 - இத்திரைப்படத்தில் மதுரம் பாடிய ஒரு பாடல்

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
சக்குளத்துக்காவு பகவதி கோயில்

நீரேற்றுபுரம் சக்குளத்துதுக்காவு பகவதி கோயில் (Chakkulathukavu Temple)  என்பது கேரளத்தின், ஆலப்புழை மாவட்டதின், தலவாடி ஊராட்சி, நீராட்டுபுரத்தில் அமைந்துள்ள ஒரு இந்து கோவில் ஆகும். இது துர்கைக்கு  அமைக்கப்பட்ட ஒரு கோயிலாகும். இது கேரள மாநிலத்தில் மிகவும் பிரபலமான கோவில்களில் ஒன்றாகும். 

துர்க்கை இப்பகுதியில் மிகவும் பிரபலமான தெய்வங்களில் ஒன்றாகும். தென்னிந்தியா முழுவதிலும் இருந்து வரும் பயணிகள் தேவியைக் கண்டு வழிபடுகின்றனர். சில தசாப்தங்களுக்கு முன்னர்  இந்த கோயிலானது புதுப்பிக்கப்பட்டது. அதற்கு முன்பு இக்கோயில் குறித்து உள்ளூர்வாசிகளுக்கு கூட அவ்வளவாக தெரியாது. அப்போது இது உள்ளூர்வாசிகளின் குடும்ப கோயிலாக மட்டுமே இருந்தது. 

புனித பம்பை ஆற்றின் கரையில் அமைந்துள்ள இந்த கோயில் கேரளம் முழுவதும் உள்ள பக்கர்களை ஈர்த்ததுடன், மாநிலத்தின் மிகவும் பிரபலமான யாத்ரீக மையமாகவும் திகழ்கிறது. இக்கோயிலில் எட்டு கரங்களுடன் தேவி உள்ளார். இயற்கையோடு இணைந்திருக்கும் தேவியாதலால் கோயில் கருவறைக்கு மேற்கூரை கிடையாது. கோயிலில் சிவன் பிள்ளையார், முருகன், மகாவிஷ்ணு,  ஐய்யப்பன், நாகர், யட்சி, ஆனை மருதா ஆகிய தெய்வங்களும் உள்ளனர். 

இக்கோயிலின் முக்கிய திருவிழாவானது பொங்கல், இது விருச்சிகம் மாதத்தில் (நவம்பர் / திசம்பர்) நடைபெறுகிறது. விழாவிற்கு ஒரு வாரத்திற்கு முன்பே இலட்சக்கணக்கான பெண் பக்தர்கள் கோயிலைச் சுற்றி வருகிறார்கள். கோவில் வளாகம் நிரம்பி வழிகிறது, பக்தர்கள் பிரதான வீதிகளின் இருபுறமும் பொங்கல் வைக்க இடங்களை ஆயத்தம்  செய்வார்கள். பொங்கல் வைப்பவர்களின் வரிசையின் நீளமானது  ஆச்சரியப்படத்தக்க அளவில் 20 கி.மீ வரை நீண்டுவிடும். அரிசி, தேங்காய், வெல்லம் ஆகியவை பெண் பக்தர்களால் பொங்கல் பொங்க   மண் பானைகளுடன் கொண்டு வரப்படுகின்றன. கோயிலின் தலைமைப் பூசாரி கருவறைக்குள் உள்ள தீபத்தில் இருந்து  நெருப்பை எடுத்து பிரதான அடுப்பை பற்றவைக்கிறார். இந்த தீ ஒரு அடுப்பிலிருந்து அடுத்ததடுத்த அடுப்புக்குகளுக்கு எடுத்து பற்றவைக்கப்படுகிறது. 

கோயிலில் கொண்டாடப்படும் மற்றொரு திருவிழா பந்திரண்டு நொயம்பு . இது சக்குலதம்மாவின் நித்திய ஆசீர்வாத்த்துக்காக பக்தர்கள் மேற்கொள்ளும் உண்ணா நோன்பு மற்றும் பிரார்த்தனை ஆகும். இந்த உண்ணாவிரதமானது ஒவ்வொரு ஆண்டும் மலையாள மாதமான தனு முதல் நாள் முதல் பன்னிரண்டாம் தேதி வரை மேற்கொள்ளப்படும்.  மற்ற திருவிழாக்களாக நாரீ பூஜை, தரிக்கர்த்தக்கா ஆகியவை ஆகும்.

நாரீ பூஜையானது ஒவ்வொரு ஆண்டும் மாகழி மாதம் முதல் வெள்ளிக்கிழமை அன்று நடக்கிறது. அபோது ஆயிரக்கணக்கான பெண்கள் இங்கு கூடுகின்றனர். தலைமைப் பூசாரி ஒவ்வொரு பெண்ணையும் பீடத்தில் அமரவைத்து தேவியாக பாவித்து பாத பூசை செய்வார்.

வெளி இணைப்புகள் 

 அதிகாரப்பூர்வ வலைத்தளம்: www.chakkulathukavutemple.org 
 பொங்கல தேதி 2017 
ஆலப்புழை மாவட்டத்திலுள்ள அம்மன் கோயில்கள்
துர்க்கை கோயில்கள்
கே. என். ஒய் பதஞ்சலி

கே. என். ஒய் பதஞ்சலி (K. N. Y. Patanjali) இவர் ஆந்திராவைச் சேர்ந்த பிரபல எழுத்தாளரும், பத்திரிகையாளருமாவார். இவர் ஈனாடு, ஆந்திர பூமி, உதயம், ஆந்திர பிரபா போன்ற பல்வேறு செய்தித்தாள்களில் பணியாற்றினார். சாக்சி என்ற செய்தித்தாளின் ஆசிரியராகவும் இருந்துள்ளார். இவர் பல புதினங்கள் மற்றும் சிறுகதைகளை எழுதியுள்ளார். இவரது பெரும்பாலான எழுத்துக்கள் இவரது சொந்த நையாண்டி பாணியைக் கொண்டுள்ளன. இவர் 2009 மார்ச் 11 அன்று விசாகப்பட்டினத்தில் காலமானார்.

தனிப்பட்ட வாழ்க்கை 
பதஞ்சலி 1952 மார்ச் 29 அன்று ஆந்திரப் பிரதேசத்தின் விசயநகர மாவட்டத்தில் அலந்தா என்ற ஊரில் கே. வி. வி. கோபால இராஜு மற்றும் சீதா தேவி ஆகியோருக்கு பிறந்தார். தொடக்கக் கல்வியைத் தொடரும் போதே, ஆயுர்வேதத்தையும் தனது தந்தையிடமிருந்து கற்றுக்கொண்டார். சிறு வயதிலிருந்தே எழுதத் தொடங்கினார்.

பத்திரிகையாளர் 
1975 ஆம் ஆண்டில் ஈநாடு செய்தித்தாளில் ஒரு பத்திரிகையாளராக சேர்ந்தார். 1984 வரை அங்கு பணியாற்றினார். 1984 முதல் 1990 வரை உதயம் செய்தித்தாளில் பணியாற்றினார். பின்னர் இவர் ஆந்திர பூமி, மற்றும் மகாநகர் ஆகியவற்றிலும் பணியாற்றினார். இவர் பதஞ்சலி பத்ரிகா என்ற சொந்த செய்தித்தாளை தொடங்கி 16 மாதங்கள் அதை வெளியிட்டார். பின்னர் 2003 ல் ஆந்திர பிரபாவில் சேர்ந்தார். இவர் சாக்சியின் ஆசிரியராக பொறுப்பேற்பதற்கு முன்பு சில மாதங்கள் டிவி 9 என்ற தொலைக்காட்சியுடன் பணிபுரிந்தார். சிறிது நேரம் கழித்து நோய்வாய்ப்பட்ட இவர் 2009 மார்ச் 11 அன்று விசாகப்பட்டினத்தில் ஒரு தனியார் மருத்துவமனையில் காலமானார்.

எழுத்தாளர் 
இரவி சாஸ்திரியின் எழுத்துக்களால் இவர் ஈர்க்கப்பட்டார். இவரது படைப்புகளில் பெம்புடு ஜந்துவ் (செல்லப்பிராணிகள்) என்பது பத்திரிகையாளர்களின் வாழ்க்கையை அடிப்படையாகக் கொண்டது. காக்கி வனம் என்பது காவல்துறையின் வாழ்க்கையை அடிப்படையாகக் கொண்டது.

விருதுகள் 
இரவி சாஸ்திரி, சாகந்தி சோமயாஜுலு என்ற பெயரில் நிறுவப்பட்ட விருதுகளை இவர் பெற்றுள்ளார். கிருட்டிண வம்சி இயக்கிய சிந்தூரம் படத்திற்கான வசனங்களையும் இவர் எழுதியுள்ளார். இந்த படத்திற்காக தங்கநந்தி விருதை வென்றுள்ளார்.

குறிப்புகள் 

2009 இறப்புகள்
1952 பிறப்புகள்
தெலுங்கு எழுத்தாளர்கள்
கற்பின் ஜோதி

கற்பின் ஜோதி 1957 ஆம் ஆண்டு வெளியான ஒரு மொழிமாற்று இந்தியத் தமிழ்த் திரைப்படமாகும். 1954 ஆம் ஆண்டு வெளியான அன்னதாதா என்ற தெலுங்குத் திரைப்படம் மொழிமாற்றம் செய்யப்பட்டது. வேதாந்தம் ராகவையா இயக்கத்தில் உருவான இத்திரைப்படத்தில் அக்கினேனி நாகேஸ்வர ராவ், அஞ்சலிதேவி, எஸ். வி. ரங்கராவ் மற்றும் பலரும் நடித்திருந்தனர். பி. ஆதிநாராயணராவ் இசையமைத்திருந்தார்.

மேற்கோள்கள்

வெளி இணைப்புகள் 
  - இத்திரைப்படத்தில் ஜிக்கி, பழனி பாகீரதி ஆகியோர் பாடிய ஒரு பாடல்

1957 தமிழ்த் திரைப்படங்கள்
இந்தியத் தமிழ்த் திரைப்படங்கள்
இராதாநாத் ராத்

மருத்துவர் இராதாநாத் ராத் (Radhanath Rath) (பிறப்பு 1896 திசம்பர் 6- இறப்பு: 1998 பிப்ரவரி 11)   ஆதாகரின் இராதநாத்பூர் சாசன் என்ற கிராமத்தில்  பிறந்த இவர் பாலாச்சூர் என்ற ஊரிலிலுள்ள ஜூபிலி பள்ளியில் தனது கல்வியைத் தொடங்கினார். அங்கு இவரது மாமா உலோகநாத் மொகாபத்ரா சமசுகிருத ஆசிரியராக இருந்தார். இவர் முதல் 1916 இல் கட்டக் இரவென்சா கல்லூரிப் பள்ளியில் தனது மெட்ரிகுலேசனை முடித்தார்.

பின்னர், சிங்க்பூம் மாவட்ட வனத்துறையில் எழுத்தராக சேர்ந்தார். 1919 இல் அந்த வேலையை விட்டு வெளியேறிய இவர் கோபபந்து தாசின் சத்தியபதி அச்சகத்தில் சேர்ந்தார். கோபபந்து தாசின் தலையங்கத்தின் கீழ் தொடங்கப்பட்ட " தி சமாஜா " என்ற ஒரியா வார இதழின் மேலாளர் மற்றும் உதவி ஆசிரியராக  பத்திரிகைத் துறையில் தனது வாழ்க்கையைத் தொடங்கினார். 1928 ஆம் ஆண்டில் கோபபந்து தாஸ் இறந்த பிறகு, பண்டிட் இலிங்கராஜ் மிசுரா "சமாஜ்" பத்திரிகையின் ஆசிரியராக பணியாற்றினார். 1930 ஆம் ஆண்டில், சமாஜின் தினசரி வெளியீடு தொடங்கப்பட்டது. 1946-1952 காலத்தில் இலிங்கராஜ் மிசுரா ஒடிசாவின் கல்வி அமைச்சராக பணியாற்றினார். எனவே இராதநாத் ராத் "சமாஜ்" பத்திரிகையின் ஆசிரியரானார்.

1942 இல் வெள்ளையனே வெளியேறு இயக்கத்தில் சேர்ந்த இவர் இரண்டு ஆண்டுகள் சிறையில் அடைக்கப்பட்டார்.

இவர் ஒடிசா சட்டமன்றத்தில் 5 முறை தேர்ந்தெடுக்கப்பட்டார். முதலில், 1946 ஆம் ஆண்டில், ஆதாகரிலிருந்து மாநில சட்டசபைக்கு தேர்ந்தெடுக்கப்பட்டார். 1961 மற்றும் 1967 க்கு இடையில் தவிர, இவர் 1946 முதல் 1977 வரை சட்டமன்றத்தின்  உறுப்பினராக இருந்தார். 1952 முதல் 1961 வரை நிதி, கல்வி, வனவியல் மற்றும் வேளாண்மைக்கு அமைச்சராக பணியாற்ரினார். இராதாநாத் ராத் 1952 முதல் 1959 வரையிலான காலப்பகுதியில் நபக்ருட்டிண சௌத்ரியின் அமைச்சரவையில் நிதி மற்றும் கல்வி அமைச்சரானார். 1959 ஆம் ஆண்டில் ஹரேக்ருட்டிணா மகாதாபின் அமைச்சரவையின் கீழ் வளர்ச்சி மற்றும் வனத்துறை அமைச்சர் பதவியையும் வகித்தார்.

இவர் வாழ்நாள் உறுப்பினராகவும், பஞ்சாபின் லாலா லஜ்பத் ராய் அமைத்த ' மக்கள் சங்கத்தின் ஊழியர்கள் ' என்ற அமைப்பின் ஒடிசா கிளையின் தலைவராகவும் இருந்தார். இவர் 1981 மே முதல் ஒரு தசாப்தத்திற்கும் மேலாக அச்சங்கத்தின் தலைவராக இருந்தார். ஒடிசாவின் அகில இந்திய சாரணர் மற்றும் வழிகாட்டிகள் சங்கத்தின் தலைவராகவும் இருந்தார். இந்த் தொழுநோய் ஒழிப்புக் குழு, கோபபந்து தரித்ரா நாராயண் சேவா சங்கம் போன்ற பல அமைப்புகளுடனும் இவர் தொடர்பு கொண்டிருந்தார். ஒரிசா வேளாண்மை மற்றும் தொழில்நுட்ப பல்கலைக்கழகத்தின் துணைத் வேந்தராகவும் இருந்தார். இவர் பல கவிதைகள், கதைகள் மற்றும் சுயசரிதைகளை எழுதியுள்ளார். "மோ ஜெல் சுமிருதி லிப்பி" அவரது புகழ்பெற்ற படைப்புகளில் ஒன்றாகும். இவர் 1998 பிப்ரவரி 11 அன்று கட்டாக்கில் இறந்தார்.  பூரிக்கு அருகிலுள்ள சத்தியபதியில் இவரது உடல் முழு மாநில மரியாதைகளுடன் அடக்கம் செய்யப்பட்டது.

விருதுகள் 

 ஒரிசா சாகித்திய அகாதமி, 1967  
 பத்மா பூசண், 1968  
 கிரிட்டிக் சர்க்கிள் ஆஃப் இந்தியா விருது, 1987 
 1988 இல் அகில இந்திய அனுபிரதா விருது 
 உத்கல் இரத்னா சம்மன் (1993, உத்கல் சாகித்ய சமாஜ்) 
 டசட்டத்தில் முனைவர் பட்டம் ( பெர்காம்பூர் பல்கலைக்கழகம் ), 1976.

குறிப்புகள் 

1998 இறப்புகள்
1896 பிறப்புகள்
கொனசீமா

கொனசீமா (Konaseema) என்பது தென்னிந்தியாவின்  ஆந்திரப் பிரதேசத்தில் கிழக்கு கோதாவரி மாவட்டத்தில் கோதாவரி ஆற்றின் கிளை ஆறுகளுக்கு இடையிலான தீவுகளின் கூட்டமாகும். கேரள உப்பங்கழிகளுடன் ஒற்றுமைகள் இருப்பதால் இதற்கு "கடவுளின் சொந்த படைப்பு" என்று செல்லப்பெயர் சூட்டப்பட்டுள்ளது.

நிலவியல் 
கோதாவரி ஆற்றுப்படுகை விருதா கோதாவரி, வசிட்ட கோவு ஆகிய துணை ஆறுகளால் சூழப்பட்டுள்ளது. இராசமன்றி நகரைக் கடந்ததும் கோதாவரி இரண்டு கிளை ஆறுகளாகப் பிரிகிறது. விருத்தா கௌதமி (கௌதமி கோதாவரி) மற்றும் வசிட்ட கோதாவரி, பின்னர் கௌதமி மற்றும் நிலரேவு எனப் பிரிகிறது. இதேபோல், வசிட்ட கோதாவரி வசிட்ட மற்றும் வைணாதேயா என இரண்டு கிளைகளாகப் பிரிக்கிறது. இந்த கிளைகள் வங்காள விரிகுடாவின் கரையோரத்தில் 170 கிமீ (105 மைல்) நீளமுள்ள ஆறுப்படுகையை உருவாக்குகின்றன. இந்த ஆற்றுப்படுகை கொனசீமா பகுதியை உருவாக்குகிறது.

கொனசீமாவின் மிகப்பெரிய நகரம் அமலாபுரம் அதைத் தொடர்வது இராசோலு, ராவுலப்பூரம், கொத்தப்பேட்டை, மற்றும் மும்மிடிவரம். போன்றவை.

கொனசீமா பிராந்தியத்திற்கு வளைந்த நுழைவாயில் பிராந்தியத்தின் நிலம் மற்றும் தாவர வாழ்வின் இயற்கை வண்ணங்களை பூர்த்தி செய்யும் நோக்கம் கொண்டது.

திண்டி 
திண்டி என்பது கொனசீமா தீவுகளுக்குள் உள்ள ஒரு பகுதி, இது இராமராசுலங்காவின் எல்லையை கொண்டுள்ளது. 
திண்டி அதன் கன்னி உப்பங்கழிகளுக்கு பெயர் பெற்றது. இது பனை விளிம்பு ஏரிகள், கால்வாய்கள் மற்றும் தேங்காய் தோப்புகளைக் குறிக்கும் தடாகங்கள் ஆகியவற்றைக் கொண்டுள்ளது. இராசமன்றியில் இருந்து திண்டி 80 கிலோமீட்டர் தொலைவிலுள்ளது.

பொருளாதாரம் 
இந்த பகுதி பெரும்பாலும் தென்னை மரங்கள் மற்றும் நெல் வயல்களுக்கு பெயர் பெற்றது. கொனசீமாவில் வளர்க்கப்படும் தேங்காய்கள் இந்தியாவின் பல்வேறு இடங்களுக்கு பரவலாக ஏற்றுமதி செய்யப்படுகின்றன.

மேலும் காண்க 

 கடற்கரை ஆந்திரா 
 இராசமன்றி

குறிப்புகள் 

இந்தியத் தீவுகள்
ஆந்திர ஆறுகள்
ஆந்திரப் பிரதேசத்தின் தீவுகள்
ஆந்திரப் பிரதேசப் புவியியல்
ஆந்திர ஊர்களும் நகரங்களும்
நான்கு சினார் தீவு

சார் சினார் (Char Chinar) தீவு சில நேரங்களில் சார் சினாரி, ரோபா லங்க் அல்லது ரூபா லங்க் என்றும் அழைக்கப்படுகிறது, இது ஜம்மு-காஷ்மீரில் சிறீநகரிலுள்ள, தால் ஏரியிலுள்ள ஒரு தீவாகும். தால் ஏரியில் 3 தீவுகள் உள்ளன. அவற்றில் 2 அழகான சினார் மரங்களால் குறிக்கப்பட்டுள்ளன. போத் தால் பகுதியில் அமைந்துள்ள இந்தத் தீவு ரூப் லங்க் (வெள்ளித் தீவு) என்றும் அழைக்கப்படுகிறது, இதன் நான்கு மூலைகளிலும் கம்பீரமான சினார் மரங்களைக் கொண்டுள்ளது. எனவே இது சார்-சினாரி (நான்கு சினார்கள்) என்று அழைக்கப்படுகிறது.  இரண்டாவது சினார் தீவு, சோன் லங்க் (தங்கத் தீவு) என அழைக்கப்படுகிறது. இது லோகுத் பகுதியில் அமைந்துள்ளது, மேலும் ஹஸ்ரத்பாலின் புனித ஆலயம் இங்கிருந்து தெரிகிறது.

வரலாறு 
முகலாய பேரரசர் ஒளரங்கசீப்பின் சகோதரர் முராத் பக்ச் ரூபா லங்க்கை உருவாக்கினார்.

சினார் 
கிழக்கு இமயமலையில் சினார் மரங்கள் பண்புரீதியாக வளர்கின்றன. அங்கு தாவரவியல் பெயர் பிளாட்டனஸ் ஓரியண்டலிஸ் என்பதாகும். அவை காஷ்மீர் பாரம்பரியத்தின் ஒரு முக்கிய அங்கமாக இருக்கின்றன. காஷ்மீரில் உள்ள ஒவ்வொரு கிராமத்திலும் ஒரு சினார் மரம் காணப்படுகிறது. இந்த மரங்கள் பல காலங்களாக பிழைத்துள்ளன, ஏனென்றால் சினார் அடிப்படையில் நீண்ட காலமாக வாழும் மரமாகும். இது போதுமான நீருடன் குளிர்ந்த காலநிலையின் ஒரு பகுதி முழுவதும் பரவுகிறது. மரத்தில் பல பண்புகள் உள்ளன - இலைகள் மற்றும் பட்டை மருந்தாகப் பயன்படுத்தப்படுகின்றன, சரிகை மரம் என்று அழைக்கப்படும் மரம் மென்மையான தளவாடங்களுக்காகவும், கிளைகள் மற்றும் வேர்கள் சாயங்களை தயாரிக்கவும் பயன்படுத்தப்படுகின்றன.

சரிவு மற்றும் மறுசீரமைப்பு 
கண்மூடித்தனமான வீழ்ச்சி மற்றும் வெள்ளம் போன்ற பல்வேறு காரணங்களால் ஜம்மு-காஷ்மீர் முழுவதிலும் உள்ள சினார் மரங்கள் பாதிக்கப்பட்டுள்ளது. சார் சினாரில் உள்ள நான்கு சினார் முன்பு இருந்தது போல கம்பீரமாக இல்லை என்று உள்ளூர் மற்றும் ஊடக நிறுவனங்கள் தெரிவிப்பது பொதுவானது. நான்கு மரங்களில் மூன்று வறண்டு போனதற்கான அறிகுறிகளைக் காட்டியுள்ளன. சில உள்ளூர்வாசிகள் தீவின் கட்டுமானத்தை குற்றம் சாட்டுகின்றனர். மற்றவர்கள் சமீபத்திய வெள்ளம் மற்றும் காலநிலை மாற்றத்தை குற்றம் சாட்டுகின்றனர்.   

ஜம்மு-காஷ்மீரின் மலர் வளர்ப்புத் துறை இத்தீவை அதன் முந்தைய மகிமைக்கு மீட்டெடுப்பதற்கான முயற்சிகளை மேற்கொண்டு வருகிறது. மேலும் தீவில் மேலும் சினார் மரங்களை நட்டு வருகிறது.

காட்சிகள்

மேற்கோள்கள்

வெளி இணைப்புகள் 
Photo of Char Chinar (Rupa Lank) 
Photo of Char Chinar (YongKianOn)
Kashmir Beauty-Chinar 

ஜம்மு காஷ்மீர் புவியியல்
இந்திய ஏரித் தீவுகள்
பைரோதான்

பைரோதான் (Pirotan) பைரோத்தன் என்றும் அழைக்கப்படும் இது இந்தியாவின் குசராத்து மாநிலத்தின் ஜாம்நகர் மாவட்டத்தின் கடல் தேசிய பூங்காவில் உள்ள ஒரு அரேபிய கடல் தீவாகும். இது கடற்கரையில் (பேடி துறைமுகம்) 12 கடல் மைல் (22 கி.மீ) தொலைவில் அமைந்துள்ளது. இது சதுப்புநிலங்கள் மற்றும் குறைந்த அலை கடற்கரைகளைக் கொண்டுள்ளது. 3 சதுர கிலோமீட்டர் பரப்பளவைக் கொண்டுள்ளது. ரோசி தீவு தென்கிழக்கில் சுமார் 10 கிலோமீட்டர் தொலைவில் அமைந்துள்ளது.

பூங்காவில் உள்ள 42 தீவுகளில், பைரோதான் தீவு மிகவும் பிரபலமானது. பார்வையாளர்கள் பொதுவாக அனுமதிக்கப்பட்ட இரண்டு தீவுகளில் இதுவும் ஒன்றாகும். வருகை கண்டிப்பாக வரையறுக்கப்பட்டுள்ளது. வனத்துறை, சுங்கத் துறை மற்றும் துறைமுகங்களிலிருந்து அனுமதி தேவை. வெப்பமண்டல சதுப்புநில மரங்களின் ஒரு இனமான ரைசோபோரா, அவிசென்னியா மற்றும் செரியோப்ஸ் இனங்களைக் கொண்டுள்ளன.

வரலாறு 
இந்த தீவு அதன் பெயரை பைரோதான் பதானில் இருந்து பெற்றது, இது பேடி பந்தரின் இடத்தில் இருந்த பண்டைய நகரமாகும்.

1867 ஆம் ஆண்டில் தீவின் வடக்கு முனையில் ஒரு கொடிக் கம்பம் வைக்கப்பட்டது. 1898 ஆம் ஆண்டில் இது 21 மீட்டர் கொத்து கலங்கரை விளக்கத்துடன் மாற்றப்பட்டது. இது 1955-57 ஆம் ஆண்டில் 24 மீட்டர் உயர (79 அடி) கலங்கரை விளக்கம் கோபுரத்துடன் மாற்றப்பட்டது 

3 சதுர கிலோமீட்டர் பரப்பளவைக் கொண்ட பவளப்பாறைகளைச் சுற்றியுள்ள தீவு 1982 ஆம் ஆண்டில் கடல் தேசிய பூங்காவின் ஒரு பகுதியாக அறிவிக்கப்பட்டது.

மக்கள் தொகை 
தீவில் வனக் காவலர் மட்டுமே இருக்கிறார். கலங்கரை விளக்கம் மக்கள் மற்றும் புனித புனித குவாஜா கைசர் ஆர்.ஏ. ஆலயத்தில் முஜாவர், குவாஜா கிஜெர் இரகமத்துல்லா ஹைலாயின் புனித ஆலயம் தீவில் அமைந்துள்ளது.

பெரும்பாலான பார்வையாளர்கள் அதிக அலைகள் இருக்கும் காலைவேலையில் வந்து மாலைக்குள் புறப்படுகிறார்கள். குளிர்காலத்தின் வார இறுதி நாட்களில் 200–300 க்கும் மேற்பட்ட பார்வையாளர்கள் வருவார்கள்.

பைரோதானை பார்வையிடுதல் 
தீவு பாதுகாக்கப்பட்ட கடல் பூங்காவாக இருப்பதால், பார்வையிட பல அனுமதிகள் தேவை. இந்திய நாட்டினருக்கு, உள்ளூர் வனத்துறை, சுங்கத் துறை மற்றும் துறைமுகத் துறையின் அனுமதி. வெளிநாட்டினருக்கு கூடுதலாக காவல் அலுவலகத்தில் அனுமதி தேவைப்படுகிறது.

தீவுக்கு வழக்கமான படகு சேவை இல்லை. ஒருவர் துறைமுகத்திலிருந்து படகுகளை வாடகைக்கு எடுக்க வேண்டும். இந்த படகுகள் தீவை அடைய சுமார் 1.5 மணி நேரம் ஆகும். கடற்கரை மிகவும் ஆழமற்றதாக இருப்பதால், படகுகள் அதிக அலைகளின் போது மட்டுமே தீவை அடைய முடியும் மற்றும் அதிக அலைகளின் போது தீவை விட்டு வெளியேறலாம்.

விலங்குகள் 

பின்வரும் கடல்வாழ் உயிரனங்கள் இங்குக் காணப்படுகின்றன.

பல்வேறு வகையான நண்டு
நெப்டியூன்
ஓநாய்
இராஜ நண்டு
கடற்குதிரை
கணவாய்
கடற்சாமந்தி
எண்காலி
கடல் முள்ளெலி
 கடல் தேள் 
 கடல் பாம்புகள்

கடல் பறவைகள்
 கூழைக்கடா
 கடல் புறா
 நண்டு தின்னி

குறிப்புகள்

வெளி இணைப்புகள் 

ஜாம்நகர் மாவட்டம்
இந்தியாவில் உள்ள கலங்கரை விளக்கங்கள்
குஜராத்தின் புவியியல்
இந்தியத் தீவுகள்
அகில இந்திய உயர்கல்வி ஆய்வு

அகில இந்திய உயர்கல்வி ஆய்வு (All India Survey of Higher Education) 2010-11 ஆம் ஆண்டில் இந்தியாவில் தொடங்கப்பட்டது. மனிதவள மேம்பாட்டு அமைச்சகம், பல்கலைக்கழக மானியக் குழு , அகில இந்திய தொழில்நுட்ப கல்விக் குழு, இந்திய மருத்துவக் கழகம், (இப்போது தேசிய மருத்துவ ஆணையத்தால் நிர்வகிக்கப்படுகிறது). தேசிய கல்வி திட்டமிடல் மற்றும் நிர்வாக பல்கலைக்கழகம், இந்திய தொலைதூர கல்விக் குழு மற்றும் பிரதிநிதிகள் போன்ற பல பல்கலைக்கழகங்களின் அரசியலமைப்பு பிரதிநிதிகள் அடங்கிய ஒரு பணிக்குழு உருவாக்கப்பட்டது.

இப்பணிக்குழு வருடாந்திர பயிற்சியை மேற்கொள்ள பரிந்துரைத்தது. இது ஏற்றுக்கொள்ளப்பட்டது. இப்போது இது மனிதவள மேம்பாட்டு அமைச்சகத்தின் உயர் கல்வித் துறையால் நடத்தப்படும் ஒரு வழக்கமான கணக்கெடுப்பாகும்.

ஒவ்வொரு நிறுவனத்திற்கும் அகில இந்திய உயர்கல்வி ஆய்வு குறியீடு எனப்படும் ஒரு குறியீடு ஒதுக்கப்பட்டுள்ளது. இந்தியாவில் சுமார் 50000 உயர் கல்வி நிறுவனங்கள் உள்ளன, இதில் 800 பல்கலைக்கழகங்கள், 12,000 தொழில்முறை நிறுவனங்கள் மற்றும் மீதமுள்ள கல்வியியல் கல்லூரிகள் மற்றும் நிறுவனங்கள் உள்ளன. கணக்கெடுப்பில், நிறுவனம், பதிவுசெய்யப்பட்ட மாணவர்கள், உள்கட்டமைப்பு வசதி, உதவித்தொகை, கடன்கள் மற்றும் அங்கீகாரம் மற்றும் ஆசிரியர்கள் போன்ற விவரங்கள் குறித்து தரவுகள் சேகரிக்கப்படுகிறது.

குறிப்புகள் 

ஆய்வு நிறுவனங்கள்
இந்தியாவில் கல்வி
இந்தியக் கல்வி அமைச்சகம்
கூர்க் மாகாணம்

கூர்க் மாகாணம் அல்லது குடகு மாகாணம் (Coorg Province) என்பது தற்கால கர்நாடகா மாநிலத்தின் குடகு மாவட்டப் பகுதிகளைக் கொண்ட குடகு இராச்சியமாக இருந்தது. 1834-இல் நடைபெற்ற குடகுப் போருக்குப் பின்னர் ஆங்கிலேயரகளின் பிரித்தானிய இந்தியாவின் ஒரு மாகாணமாக 1834 முதல் 1947 முடிய இருந்தது. குடகு மாகாணத்தின் தலைநகராக மடிக்கேரி நகரம் இருந்தது. குடகு மாகாணத்தின் குடகு மலையில் வாழும் மக்களின் மொழி  குடகு மொழி ஆகும். குடகு மாகாணம் காபித் தோட்டங்களுக்கு பெயர் பெற்றது. ஆகஸ்டு 1947-க்குப் பின்னர் இந்திய விடுதலைக்குப் பின்னர் குடகு மாகாணம், குடகு மாநிலமாக இந்திய ஒன்றியத்தின் கீழ் 1950 வரை இருந்தது. 1956-இல் மாநில மறுசீரமைப்புச் சட்டத்தின்படி, குடகு மாநிலம் அருகில் இருந்த கர்நாடகா மாநிலத்துடன் இணைக்கப்பட்டது.

மக்களதொகை பரம்பல்

பொருளாதாரம் 
குடகு மாகாணம் காபி, தேயிலை மற்றும் இரப்பர் பணத்தோட்டங்களுக்கு பெயர் பெற்றது. மேலும் குடகு சமவெளிகளில் நெல் சாகுபடி செய்யப்படுகிறாது.

மேற்கோள்கள்

 List of Chief Commissioners of Coorg
 

குடகு மாவட்டம் 
கர்நாடக வரலாறு
பிரித்தானிய இந்தியாவின் மாகாணங்கள்
சில்லுக்கருப்பட்டி

சில்லுக் கருப்பட்டி( Sillu Karupatti) என்பது ஹலிதா ஷமீம் எழுதி இயக்கிய ஒரு இந்திய தமிழ்  பலகதை காதல் தொகைத் திரைப்படம் ஆகும். இப்படத்தில் சமுத்திரகனி, சுனைனா, நிவேதிதா சதீஷ், லீலா சாம்சன், சாரா அர்ஜுன், ஸ்ரீ ராம் ஆகியோர் முக்கிய வேடங்களில் நடித்துள்ளனர். இப்படத்தின் பின்னணி இசையையும் பாடலிசையையும் பிரதீப் குமார் அமைத்துள்ளார்.

நடிகர்கள் 

 தனபாலாக சமுத்திரக்கனி 
 அமுதினியாக சுனைனா 
 மதுவாக நிவேதிதா சதீஷ் 
 யசோதாவாக லீலா சாம்சன் 
 மைட்டியாக  சாரா அர்ஜுன்  
 நவநீதனாக கிராவ்மாகா ஸ்ரீ ராம்  
 மணிகண்டன் கே 
 மாஞ்சாவாக ராகுல்

தயாரிப்பு 
இந்த படத்தை பெண் இயக்குனரான ஹலிதா ஷமீம் தனது முதல் படமான பூவராசம் பீப்பியால் பிரபலமான பின்னர் அறிவித்தார். நான்கு வெவ்வேறு கதைகளை உள்ளடக்கிய தொகுப்பு வகையாக இந்த படம் தயாரிக்கப்பட்டுள்ளது. இப்படம் 2018 ஆம் ஆண்டில் அதன் திரையரங்குகளில் வெளியிட திட்டமிடப்பட்டது, ஆனால் தயாரிப்பில் ஏற்பட்ட தாமதம் காரணமாக ஒத்திவைக்கப்பட்டது.

சந்தைப்படுத்தல் 
இப்படத்தின் அதிகாரப்பூர்வ முன்னோட்டத்தை 2018 திசம்பர் 26  அன்று விஜய் சேதுபதி மற்றும் ஆர்யா ஆகியோர் வெளியிட்டனர் . இரண்டு நிமிட முன்னோட்டம் எந்த உரையாடலும் இல்லாமல் வெளியிடப்பட்டது. மேலும் இது  பார்வையாளர்களிடமிருந்து கடுமையான விமர்சனங்களைப் பெற்றது.

இசை 
பெருநிலவுடன் இணைந்து படத்தின் முதல் ஒற்றைப் பாடலான "அகம் தானாய்" என்ற  பாடல் 2019 பிப்ரவரி 19 அன்று வெளியிடப்பட்டது.

குறிப்புகள் 

இந்தியத் தமிழ்த் திரைப்படங்கள்
2019 தமிழ்த் திரைப்படங்கள்
ஜான் மத்தாய்

ஜான் மத்தாய் (John Matthai) (1886-1959) இந்தியாவின் முதல் இரயில்வே அமைச்சராகவும், பின்னர் 1948இல் இந்தியாவின் முதல் வரவு செலவு திட்ட அறிக்கையை வழங்கிய இந்தியாவின் நிதியமைச்சராகவும் பணியாற்றிய பொருளாதார நிபுணராவார்.  மத்தாய் ஒரு பழமைசார் இந்தியக் குடும்பத்தில் பிறந்து சென்னைப் பல்கலைக்கழகத்தில் பொருளாதாரத்தில் பட்டம் பெற்றார். இவர் 1922 முதல் 1925 வரை சென்னைப் பல்கலைக்கழகத்தில் பேராசிரியராகவும், அதன் தலைவராகவும் பணியாற்றினார். சமுதாயத்திற்கு இவரது மனைவி அச்சம்மா மத்தாய் செய்த பங்களிப்புகளுக்காக இந்திய அரசு 1954 ஆம் ஆண்டில் இந்திய குடிமகன்களுக்கான நான்காவது மிக உயர்ந்த விருதான பத்மசிறீ விருதை வழங்கி கௌரவித்தது.

நிதியமைச்சர் 
இவர் இந்தியாவின் நிதி மந்திரியாக இருந்த போது இருமுறை இந்தியாவின் வரவு செலவு திட்ட அறிக்கையை சமர்ப்பித்தார். 1950 வரவு செலவு திட்ட அறிக்கைக்குப் பிறகு திட்டக் குழுவிற்கும், பி. சி. மகாலனோபிசுவிற்கும் அதிக அதிகாரம் வழங்கப்பட்டதை எதிர்த்து தனது நிதியமைச்சர் பதவியை விட்டு வெளியேறினார்.

வகித்தப் பதவிகள் 
1955 ஆம் ஆண்டில் பாரத ஸ்டேட் வங்கியின் முதல் தலைவராக இருந்தார். 1956 ஆம் ஆண்டில் நிறுவப்பட்ட இந்தியாவின் முதல் சுயாதீன பொருளாதார கொள்கை நிறுவனமான புதுதில்லியில் உள்ள தேசிய செயல்முறைப் பொருளியல் ஆய்வுக் குழுவின் (என்.சி.ஏ.இ.ஆர்) நிர்வாகக் குழுவின் தலைவராக இருந்தார். 1955 முதல் 1957 வரை மும்பை பல்கலைக்கழகத்தின் துணைவேந்தராகவும், பின்னர் 1957 முதல் 1959 வரை கேரள பல்கலைக்கழகத்தின் முதல் துணைவேந்தராகவும் பணியாற்றினார். இவரது மருமகன் வர்கீஸ் குரியன் பொதுவாக இந்தியாவின் வெண்மை புரட்சியின் சிற்பியாக அங்கீகரிக்கப்படுகிறார்.

அங்கீகாரம் 
இவரது நினைவாக திருச்சூரில் இவரது குடும்பத்தினர் நன்கொடையளித்த பெரிய நிலத்தில் முனைவர் ஜான் மத்தாய் மையம்,  அமைக்கப்பட்டு இவரது நினைவாக பெயரிடப்பட்டது. இவரது மனைவி அச்சம்மா மத்தாய் ஒரு இந்திய சமூக சேவகரும், பெண்கள் உரிமை ஆர்வலருமாவார்.

விருதுகள் 
விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாக ஜான் மத்தாய் 1934 ஆம் ஆண்டில் இந்திய இராச்சியத்தின் மிகச்சிறந்த ஆணை என்று கௌரவிக்கப்பட்டார். 1959 இல் இவருக்கு பத்ம விபூசண் விருது வழங்கப்பட்டது. தேசிய செயல்முறைப் பொருளியல் ஆய்வுக் குழுவின் நிர்வாகக் குழுவின் தலைவரான நந்தன் நிலேகனி மற்றும் நிலேகனி ஆதரவோடு, 2019 ஆம் ஆண்டில் ஜான் மத்தாயை கௌரவித்தார். தேசிய செயல்முறைப் பொருளியல் ஆய்வுக்குழுவின் புதிய அலுவலகக் கட்டிடத்திற்கு புதுதில்லியில் உள்ள அதன் வளாகத்தில் ஜான் மத்தாய் கோபுரம் என்று பெயரிட்டப்பட்டது.

குறிப்புகள்

வெளி இணைப்புகள் 
Dr. John Matthai Centre 

இந்திய நிதியமைச்சர்கள்
மலையாள அரசியல்வாதிகள்
1959 இறப்புகள்
1886 பிறப்புகள்
பத்ம விபூசண் விருது பெற்றவர்கள்
இந்திய அரசியலமைப்பு நிர்ணய மன்ற உறுப்பினர்கள்
குண்டசி தொல்லியல் களம்

குண்டசி (Kuntasi) இந்தியாவின் குஜராத் மாநிலத்தின் கடற்கரை கிராமமும், சிந்துவெளி நாகரிக காலத்திய தொல்லியல் களமும் ஆகும்.    குண்டசி தொல்லியல் களம் மோர் மாவட்டத்தின் நிர்வாகத் தலைமையிடமான மோர்பி நகரத்திலிருந்து 30 கிலோ மீட்டர் தொலைவில் உள்ளது.  

 
குண்டசி தொல்லியல் களத்தின் அகழாய்வுகளில் முதிர் அரப்பா  (கிமு 2200–1900) மற்றும் பிந்தைய அரப்பா (கிமு 1900–1700) காலத்திற்குரிய தொல்பொருட்கள் கண்டெடுக்கப்பட்டுள்ளது. இத்தொல்லியல் களம்  மீன்பிடி துறைமுகமாகவும் மற்றும் உற்பத்தி மையமாகவும் அடையாளம் காணப்பட்டுள்ளது.

பரப்பளவு
குண்டசி 2 எக்டேர் பரப்பும், சுற்றுச் சுவருடன் கூடிய  நகரமாகவும், சுற்றுச் சுவர் இல்லாத  நகர்புறமாக இருந்துள்ளது. சுவரின் மேற்குப் பகுதியில் நீண்ட கல் தளம் பரவப்பட்டிருந்தது. இவ்வமைப்பு பொருட்கள் சேமிக்கும் கிட்டங்கியாகவும், தொழிற்சாலையாகவும் பயன்படுத்தப்பட்டுள்ளது.

இதன் மையத்தில் தனியார் சமையல் அறைகள் கூடிய அமைப்பு கண்டறியப்பட்டுள்ளது. குண்டசி நகரத்தின் வடக்கு மற்றும் மேற்குச் சுவர் பகுதிகளில் செவ்வக வடிவிலான குடியிருப்புக் கட்டிடங்கள் இருந்தது. கட்டிடங்களின் அடித்தளம் கற்களாலும், சுவர்கள் சுடப்படாத களிமண் செங்கற்களாலும் அமைக்கபட்டிருந்தது. இதன் செங்கல் அளவுகள் அரப்பா காலத்து போன்று உள்ளது. படகுகளிலிருந்து கரைக்கு பொருட்களை ஏற்றவு; இறக்கவும், கடற்கரையில் மேடை போன்ற அமைப்பு அமைப்பு அகழாய்வில் கண்டெடுக்கப்பட்டுள்ளது. 

குண்டசி நகரத்தின் இரட்டைச் சுவர்கள் 20 மீட்டர் இடைவெளியில் பாதை செல்லுமாறு பாறைக் கற்களாலும், களிமண்ணாலும் கட்டப்பட்டுள்ளது. நகரத்தின் தென்மேற்கு மூலையில் ஒரு கோபுரமும், கிழக்கு திசை நுழைவாயிலில் வாயிற் காவலர்களின் அறையும் கட்டப்பட்டுள்ளது.

கண்டெடுத்த தொல்பொருட்கள்
ஓவியங்களுடன் கூடிய மட்பாண்டங்கள் குண்டசி தொல்லியல் களத்தில் கண்டுபிடிக்கப்பட்டது. உருளை வடிவிலான இரண்டு கல் நங்கூரங்கள் கண்டுபிடிக்கப்பட்டது செப்புப் புதையல் கொண்ட ஒரு சிறு மட்பாண்டம், செப்பு கை வளையல்கள், இரண்டு விரல் மோதிரங்கள், சோப்புக்கல்லால் செய்யப்பட்ட ஆயிரக்கணக்கான மணிகள்  சுடுமண் பொம்மை வண்டிகள், எலும்புகளால் செய்யப்பட்ட கருவிகள், அளவீட்டுக் எடைக் கருவிகள், காதணிகள் கண்டுபிடிகக்ப்பட்டுள்ளது.

முக்கியத்துவம்
சிந்துவெளி நாகரிகத்தின் லோத்தல் தொல்லியல் களம் போன்றதே குண்டசி துறைமுக தொல்லியல் களம். தங்க நகைகளில் பதிக்கப்படும் பல வண்ணங்கள் கொண்ட ஒளி மிக்க மணிகள் குண்டசியிலிருந்து மெசொப்பொத்தேமியாவிற்கு குண்டசி துறைமுகம் வழியாக ஏற்றுமதி செய்யப்ப்பட்டது.  .

இதனையும் காண்க
 சிந்துவெளி நாகரிகத்தின் தொல்லியல் களங்கள்

அடிக்குறிப்புகள்

குஜராத்தின் தொல்லியற்களங்கள்
மோர்பி மாவட்டம்
சிந்துவெளி நாகரிகத்தின் தொல்லியல் களங்கள்